**Internasjonaliseringsstrategi – studier**

**Juridisk fakultet, Universitetet i Oslo**

**(2023-2025)**

**Oppsummering**

Det juridiske fakultet ved UiO har som mål å tilby relevant, forskningsbasert utdanning av fremragende kvalitet. Internasjonalisering av studiene, både gjennom integrering av internasjonale komponenter i undervisningen, muligheter for mobilitet og å legge til rette for en internasjonal campus, ansees som viktige virkemiddel for å oppnå denne målsetningen.

Den foreliggende internasjonaliseringsstrategien på studiesiden beskriver konkrete mål og tiltak som skal bidra til å oppnå fakultetets og UiOs ambisjon om økt internasjonalisering av studiene på en målrettet og strukturert måte. Strategien skal være en del av arbeidet med oppfølgning av Bærekraftsmål nr. 4 - SDG4 Education, norske myndighets krav om økt internasjonalisering av høyere utdanning og UiOs Strategi:2030.

Målene og tiltakene i strategien struktureres tematisk etter følgende dimensjoner:

1. Internasjonalisering av studieprogrammer og campus

2. Studentmobilitet

3. Strategisk internasjonalt samarbeid

Innhold

[1. Innledning 3](#_Toc126926891)

[2. Internasjonalisering: behov og betydning 3](#_Toc126926892)

[2.1 Internasjonalisering: behov og betydning for høyere utdanning 3](#_Toc126926893)

[2.2 Internasjonalisering av utdanningstilbudet ved Det juridiske fakultet 4](#_Toc126926894)

[3. Mål for internasjonalisering i høyere utdanning 4](#_Toc126926895)

[3.1 Mål for Juridisk fakultet 4](#_Toc126926896)

[3.1.1 Internasjonalisering av studieprogrammer og campus 5](#_Toc126926897)

[3.1.2 Studentmobilitet 6](#_Toc126926898)

[3.1.3 Strategisk internasjonalt samarbeid 6](#_Toc126926899)

# Innledning

I følge Direktoratet for internasjonalisering og kvalitetsutvikling i høyere utdanning (Diku ) så har Internasjonalisering og internasjonalt samarbeid stått høyt på den utdanningspolitiske agendaen i to tiår. «Internasjonal eksponering er både et mål i seg selv, for å fremme språk og kulturlæring, men også et middel til å utvikle kvaliteten i forskning og utdanning, gjennom samarbeid med gode miljøer i andre land. Ikke minst er det viktig for universitetenes og høgskolenes samfunnsoppdrag. Internasjonalt samarbeid er en forutsetning for å kunne løse vår tids store globale utfordringer.»

Internasjonaliseringsstrategien for Det juridiske fakultet ved Universitetet i Oslo gjelder for perioden 2023-2025, og har i hovedsak undervisning og studentenes hverdag i fokus. Strategien er utarbeidet av et eget utvalg med representanter fra fagmiljø, studenter og administrasjonen ved fakultetet. Relevante instanser for arbeidslivet er også konsultert.

Strategien er tett knyttet til arbeidet med Jus Strategi2030 og oppfølgning av FNs bærekraftsmål – særlig SDG 4 – Education – ved Universitetet i Oslo.

Denne strategien omhandler i hovedsak tiltak for å styrke internasjonalisering av studier. Dette betyr imidlertid ikke at internasjonalisering av forskning er mindre viktig. Juridisk fakultet har som mål og være et ledende nordisk juridisk forskningsmiljø, samt et sterkt europeisk forskningsmiljø. Internasjonalisering er en forutsetning for å nå disse målene. Finansiering av forskning skjer i økende grad gjennom internasjonale konkurransearenaer. Internasjonalt samarbeid er også et viktig virkemiddel for å møte globale utfordringer, knyttet til for eksempel klima og miljø, helse, migrasjon og fattigdom. Mye av fakultetets internasjonalisering innen forskning skjer gjennom én-til-én samarbeid mellom våre forskere og internasjonale forskere. Vi har også noe strategisk samarbeid – blant annet gjennom universitetsalliansene Circle U. og The Guild. Fakultetet har ikke som målsetting å forsøke å styre eller regulere våre forskeres internasjonale relasjoner, men fakultetet skal legge til rette for forskere som ønsker å delta i internasjonalt samarbeid, eller som ønsker å engasjere seg i andre former for internasjonalisering.

# Internasjonalisering: behov og betydning

## 2.1 Internasjonalisering: behov og betydning for høyere utdanning

Globalisering og internasjonalisering påvirker dagens samfunn i stadig større grad, og det blir stadig viktigere i høyere utdanning, globalt og nasjonalt. Dette medfører økt internasjonal samhandling og gjensidig avhengighet mellom land og ulike aktører. Samtidig oppleves internasjonalisering på ulike måter, og det kan by på både muligheter og utfordringer.

Hva internasjonalisering betyr vil utvikle og endre seg over tid. Det vil kreve oppdatering og justering av fakultetets internasjonaliseringsstrategi med jevne mellomrom.

Referanser:

* [St.meld. nr. 14 (2008-2009) - Internasjonalisering av utdanning](https://www.regjeringen.no/contentassets/a0f91ffae0d74d76bdf3a9567b61ad3f/no/pdfs/stm200820090014000dddpdfs.pdf)
* [St. meld.nr. 16 (2016-2017) – Kultur for kvalitet i høyere utdanning](https://www.regjeringen.no/contentassets/aee30e4b7d3241d5bd89db69fe38f7ba/no/pdfs/stm201620170016000dddpdfs.pdf)
* [NOKUT – Studietilsynsforskriften](https://lovdata.no/dokument/LTI/forskrift/2017-02-07-137)
* [NOU 2020:3 - Ny lov om universiteter og høyskoler](https://www.regjeringen.no/contentassets/65a475004027495a8009b359e253b19e/no/pdfs/nou202020200003000dddpdfs.pdf)
* [UiO:Strategi 2030](https://www.uio.no/om/strategi/strategi-2030/strategi-2030.pdf)

## 2.2 Internasjonalisering av utdanningstilbudet ved Det juridiske fakultet

Det internasjonale aspektet og internasjonalt samarbeid har alltid vært viktig for Det juridiske fakultet. Internasjonalisering skaper en stadig tettere interaksjon mellom nasjonale, utenlandske og internasjonale fagområder, og globalisering. Økt internasjonal samhandling forsterker behovet for internasjonal og interkulturell kompetanse blant våre studenter.

Forholdet mellom internasjonalisering og nasjonal jusutdanning har de siste årene vært et sentralt diskusjonstema for flere juridiske miljøer – både i akademia og arbeidslivet – verden over. De juridiske fakultetene har tatt høyde for betydningen av folkerett og europarett i utformingen av sine studieprogrammer.

Jusutdanningen skal gjenspeile endringer i samfunnet. Økt internasjonal samhandling og internasjonaliseringen av retten har derfor direkte betydning for utdanningen av jurister.

Internasjonal kompetanse kan være viktig å få dokumentert, og fakultetet vil legge til rette for at studentene skal kunne ha internasjonale og globale elementer i graden sin, både gjennom utveksling og at studentene nå skal kunne velge fritt blant fakultetets egne valgemner.

# 3. Mål for internasjonalisering i høyere utdanning

Denne strategien beskriver konkrete mål og tiltak som skal bidra til å oppnå fakultetets og UiOs ambisjon om økt internasjonalisering av studiene. Videre skal strategien bidra til å oppnå Norges kunnskapspolitiske målsetning om økt internasjonalisering og mobilitet (se [St.meld. nr. 14 (2008-2009), Internasjonalisering av utdanning](https://www.regjeringen.no/contentassets/a0f91ffae0d74d76bdf3a9567b61ad3f/no/pdfs/stm200820090014000dddpdfs.pdf), [St. meld.nr. 16 (2016-2017), Kultur for kvalitet i høyere utdanning](https://www.regjeringen.no/contentassets/aee30e4b7d3241d5bd89db69fe38f7ba/no/pdfs/stm201620170016000dddpdfs.pdf) og Meld. St 7 (2020-2021), En verden av muligheter - Internasjonal studentmobilitet i høyere utdanning).

Strategien skal være en del av arbeidet med oppfølgning av Bærekraftsmål nr 4 - SDG4 Education, norske myndighets krav om økt internasjonalisering av høyere utdanning og UiOs Strategi:2030.

## 3.1 Mål for Juridisk fakultet

Fakultetet har som mål å tilby relevant, forskningsbasert utdanning av fremragende kvalitet. Internasjonalisering av studiene, både gjennom integrering av internasjonale komponenter i undervisningen, muligheter for mobilitet og en internasjonal campus ansees som et viktig virkemiddel for å oppnå denne målsetningen.

For å sikre kvalitet og relevans i utdanningene som tilbys ved fakultet, er det viktig å samarbeide med fremragende internasjonale fagmiljøer, institusjoner og relevante nettverk. Internasjonalt samarbeid og mobilitet kan sikre fakultetet ny kunnskap og komplementere fakultetets undervisningstilbud.

Målene og tiltakene struktureres tematisk etter følgende dimensjoner:

1. Internasjonalisering av studieprogrammene og campus
2. Studentmobilitet
3. Strategisk internasjonalt samarbeid

### 3.1.1 Internasjonalisering av studieprogrammer og campus

**Mål:**

Sikre ytterligere internasjonalisering av utvalgte studieprogrammer

**Tiltak**:

1. Gjennomgang av innholdet i fakultetets studieprogrammer for å vurdere om internasjonalisering bør vektlegges mer.

**Mål:**

Bedre kobling mellom undervisning og forskning.

**Tiltak**:

1. Sikre en tettere kobling og koordinering mellom fakultetets internasjonaliseringsstrategi for studiesiden og forskningsstrategien (som skal revideres i 2023).

**Mål:**

Tilby et attraktivt undervisningstilbud for innreisende studenter

**Tiltak**:

1. Tilby en engelskspråklige undervisningsportefølje som sikrer et attraktivt og faglig fremragende undervisningstilbud for internasjonale studenter.
2. Etablere møteplasser for norske og utenlandske studenter, både for faglig og sosialt utbytte.
3. Finne måter for bedre å integrere utvekslingsstudentene i relevante fagmiljøer.
4. Vurdere om det er mulig å etablere en praksisordning for innreisende studenter ved å etablere samarbeid med noen sentrale aktører i Norge.
5. Følge opp det juridiske emnetilbudet på Den Internasjonale Sommerskole v/UiO (Oslo International Summer School).
6. Sikre bedre synliggjøring av våre engelskspråklige masterprogrammer på nettet.

### 3.1.2 Studentmobilitet

**Mål**:

Forbedre markedsføringen av utvekslingsmuligheter som finnes og fremheve utbyttet en får av et utvekslingsopphold.

**Tiltak:**

1. Legge til rette for utveksling på alle studieprogrammene.
2. Øke involveringen av fagmiljøene i promoteringen av utvekslingsmulighetene overfor studentene på fakultetet.
3. Forberede de utreisende studentene godt før avreise slik at de kan få størst mulig glede og nytte av et utenlandsopphold.
4. Etablere en praksisordning i utlandet for utreisende studenter.
5. Bruke studenter som har vært ute mer aktivt i markedsføringene av de ulike utvekslingsavtalene.
6. Se på muligheter for å opprette alumni for alle som har vært på utveksling.
7. Vurdere å utvide pilot for alumni på HUMR, til å gjelde alle de engelskspråklige programmene.

**Mål**:

Fakultetet må inneha en strategisk portefølje av utvekslingsavtaler med velrenommerte institusjoner, som kan tilby undervisning av høy kvalitet. Utvekslingsavtalene skal i hovedsak sikre gode betingelser for våre studenter, men kan også være nyttige med tanke på samarbeid i forskning.

**Tiltak:**

1. Regelmessig gjennomgang, evaluering og oppdatering av avtaleporteføljen slik at avtalene gjenspeiler den faglige utviklingen ved fakultetet
2. En geografisk balansert representasjon av institusjoner bør vurderes med sikte på rekruttering – både av innreisende og utreisende studenter.

### 3.1.3 Strategisk internasjonalt samarbeid

**Mål**:

Videreutvikle samarbeid med fremragende internasjonale fagmiljøer, institusjoner og relevante nettverk for å sikre kvalitet og relevans i utdanningen som tilbys ved fakultetet.

**Tiltak:**

1. Følge opp og fremheve prioriterte universitetssamarbeid som Circle U og The Guild.
2. Arbeide for å skape større oppmerksomhet rund aktiviteten Internasjonal avdeling har med kursing og utdanning i land utenfor EU.